CELEX: C2005/106/76
Language: lv
Date: 2005-04-30 00:00:00
Title: lieta T-83/05: Prasība pret Eiropas Kopienu Komisiju, ko Itālijas Republika iesniedza 2005. gada 18. februārī

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/38
            
         Prasība pret Eiropas Kopienu Komisiju, ko Itālijas Republika iesniedza 2005. gada 18. februārī
   (lieta T-83/05)
   (2005/C 106/76)
   tiesvedības valoda — itāļu
   Eiropas Kopienu Pirmās instances tiesā 2005. gada 18. februārī izskatīšanai ir iesniegta prasība pret Eiropas Kopienu Komisiju, ko cēla Itālijas Republika, kuru pārstāv Antonio Čingolo [Antonio Cingolo], avvocato dello Stato.
   Prasītājas prasījumi Pirmās instances tiesai ir šādi:
   
               1)
            
            
               atcelt Eiropas Kopienu Komisijas 2004. gada 16. decembra lēmumu (POR Sicīlija 2000-2006), 2005. gada 13. janvāra lēmumu (POR Kalabrija, Ob. 1 2000-2006), 2005. gada 13. janvāra lēmumu (POR Apūlija, Ob. 1 2000-2006), 2005. gada 17. janvāra lēmumu (DOCUP, Lombardija, Ob. 2 2000-2006), 2005. gada 17. janvāra lēmumu (POR Kalabrija, Ob. 1 2000-2006) un 2005. gada 26. janvāra lēmumu (POR Sardīnija, Ob. 1 2000-2006); visi minētie lēmumi paredz ar atbalsta shēmām saistīto avansu izmaksas procedūru padarīt atkarīgu no tādu pienākumu izpildes, kuri spēkā esošajos tiesību aktos nav noteikti, kā rezultātā tiktu nepamatoti ierobežoti pieļaujamie izdevumi saistībā ar attiecīgo struktūrfondu izmantošanu;
            
         
               2)
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Izvirzītie pamati un galvenie argumenti ir tādi paši, kādi izvirzīti lietā T-354/04 Itālijas Republika/Komisija (1).
   
      (1)  OV C 262, 23.10.2004., 55. lpp.